text: পাতিয়ালা এবং পূর্ব পাঞ্জাব রাজ্য ইউনিয়ন (পেপসু / পিইপিএসিউ) ছিল ১৯৪৮ সাল থেকে ১৯৫৬ সাল পর্যন্ত বিদ্যমান থাকা ভারতের একটি রাজ্য। ভারতের স্বাধীনতার পর ১৯৪৮ সালে ব্রিটিশ ভারতের পাঞ্জাব রাজ্য এজেন্সির অ ন্তর্ভুক্ত ৮টি দেশীয় রাজ্য নিয়ে এই রাজ্য গঠন করা হয়। এর রাজধানী এবং প্রধান শহর ছিল পতিয়ালা।  রাজ্যটি ২৬,২০৮ কিমি² এলাকা জুড়ে বিস্তৃত ছিল। পরবর্তী সময়ে শিমলা, কসৌলী, কান্দাঘাট এবং চাইল পেপসু-র অন্তর্ভুক্ত হয়।
  
  ইতিহাস
  
  দেশীয় রাজ্যের ইউনিয়ন 
  মোট আটটি দেশীয় রাজ্যকে একত্রিত করে রাজ্যটি গঠন করা হলেও তারা তাদের আদি শাসকদের দ্বারা শাসিত হতো:
  
   ছয়টি স্যালুট রাজ্য 
  
   পতিয়ালা, উপাধি মহারাজা, ১৭-বন্দুকের বংশগত সালাম (১৯-বন্দুক স্থানীয়)
   জিন্দ, উপাধি মহারাজা, ১৩-বন্দুকের বংশগত সালাম (১৫-বন্দুক ব্যক্তিগত এবং স্থানীয়)
   কপূরতলা, উপাধি মহারাজা, ১৩-বন্দুকের বংশগত সালাম (১৫-বন্দুক ব্যক্তিগত এবং স্থানীয়)
   নাভা, উপাধি মহারাজা, ১৩-বন্দুকের বংশগত সালাম (১৫-বন্দুক স্থানীয়)
   ফরিদকোট , উপাধি রাজা, ১১-বন্দুকের বংশগত সালাম* মালেরকোটলা রাজ্য, শিরোনাম নবাব, ১১-বন্দুকের বংশগত সালাম
  
   এবং দুটি অ-স্যালুট রাজ্য 
  
   কলসিয়া, উপাধি রাজা (১৯১৬ সর্দার অবধি )
   নালাগড়, উপাধি রাজা।
  
  ১৮৪৮ সালের ১৫ জুলাই রাজ্যটি উদ্বোধন করা হয় এবং আনুষ্ঠানিকভাবে ১৯৫০ সালে  ভারতের একটি রাজ্যে  পরিণত হয়।
  
  উত্তরসূরী 
  থাম্ব|পূর্ব পাঞ্জাবের পেপসু রাজ্যের বিবর্তন
  পুনর্গঠন আইনের অধীনে ১৯৫৬ সালের ১ নভেম্বরে পেপসু-র বেশিরভাগ অংশ পাঞ্জাব রাজ্যে একীভূত হয়ে যায়।
  
  প্রাক্তন পেপসু রাজ্যের একটি অংশ (বর্তমানে উত্তর হরিয়ানার  জিন্দ জেলা এবং নারনাউল পাশাপাশি দক্ষিণ-পশ্চিম হরিয়ানার লোহারু তহশীল,  চারখি দাদরি জেলা এবং মহেন্দ্রগড় জেলা) ১৯৬৬ সালের ১ নভেম্বরে পাঞ্জাব রাজ্য থেকে পৃথক করে হরিয়ানায় যুক্ত করা হয়। পেপসু-র অন্তর্গত আরও কিছু অঞ্চল, বিশেষত সোলান এবং নালাগড়, বর্তমানে হিমাচল প্রদেশে অবস্থিত।
  
  প্রতিষ্ঠান 
  থাম্ব|পাতিয়ালা এবং পূর্ব পাঞ্জাব রাজ্য ইউনিয়ন (পিইপিএসইউ) এর প্রতীক, সরকারী মেডিকেল কলেজ, পাতিয়ালার উদ্বোধন প্রস্তরে
  
  রাজ্য ও সরকার প্রধানগণ 
  রাজ্যটি গঠিত হওয়ার পরে তত্কাল পাতিয়ালার মহারাজা যাদবীন্দ্র সিংহকে রাজপ্রমুখ (রাজ্যপালের সমতুল্য) নিযুক্ত করা হয়। রাজ্যের সংক্ষিপ্ত অস্তিত্বের পুরো সময় তিনি স্বপদে বহাল ছিলেন। তৎকালীন কাপুরথালার মহারাজা জগৎজিৎ সিং  উপরাজপ্রমুখ (লেফটেন্যান্ট-গভর্নর) ছিলেন।  জ্ঞান সিং রারেওয়ালা ১৯৪৯ সালের ১৩ জানুয়ারি পেপসু-র প্রথম মুখ্যমন্ত্রী হিসাবে শপথ গ্রহণ করেন।কর্নেল রঘবীর সিং  ১৯৫১ সালের ২৩ শে মে পরবর্তী মুখ্যমন্ত্রী হন, এবং ব্রাশ ভান উপ-মুখ্যমন্ত্রী হন। ১৯৫২ সালের ৬ জানুয়ারি রাজ্য একটি ৬০ সদস্যের বিধানসভার নির্বাচন অনুষ্ঠিত হয়। নির্বাচনে কংগ্রেস ২৬টি আসন এবং অকালী দল ১৯ টি আসনে জয়লাভ করে।  ১৯৫২ সালের ২২ এপ্রিলে জ্ঞান সিং রারেওয়ালা আবারও মুখ্যমন্ত্রী হন। তিনি আকালি দল ও বিভিন্ন স্বতন্ত্র প্রার্থীদের নিয়ে গঠিত “যুক্তফ্রন্ট” নামে একটি  জোট সরকারের নেতৃত্ব দিয়েছিলেন। ১৯৫৩ সালের ৫ মার্চ তাঁর সরকার বরখাস্ত হয় এবং রাজ্যটিতে রাষ্ট্রপতির শাসন জারি করা হয়। এরপরের মধ্য-মেয়াদী জরিপে কংগ্রেস দল সংখ্যাগরিষ্ঠতা অর্জন করে এবং ১৯৫৪ সালের ৮ ই মার্চ রঘবীর সিং মুখ্যমন্ত্রী হন। তাঁর মৃত্যুর পরে, ব্রিশ ভান ১৯৫৫ সালের ১২ জানুয়ারি মুখ্যমন্ত্রী হন এবং রাজ্য বিলুপ্ত হওয়ার আগ পর্যন্ত স্বপদে বহাল ছিলেন।
  
  প্রশাসনিক বিভাগ 
  প্রথমদিকে ১৯৪৮ সালে রাজ্যটি নিম্নলিখিত আটটি জেলায় বিভক্ত ছিল: 
   পতিয়ালা জেলা 
   বরনালা জেলা 
   ভাটিন্দা জেলা
   ফতেহগড় জেলা 
   সঙ্গরুর জেলা 
   কপুরতলা জেলা
   মহিন্দরগড় জেলা 
   কোহিস্তান জেলা
  
  ১৯৫৩ সালে জেলার সংখ্যা আট থেকে পাঁচে কমিয়ে আনা হয়। বরনালা জেলা সঙ্গরুর জেলার অংশে পরিণত হয় হয়ে উঠে এবং কোহিস্তান ও ফতেহগড় জেলা পতিয়ালার জেলার অন্তর্ভুক্ত হয়। 
  
  এই রাজ্যে চারটি লোকসভা কেন্দ্র ছিল। এর মধ্যে তিনটি ছিল একক আসনের নির্বাচনী এলাকা: মহিন্দরগড়, সংগ্রুর ও পতিয়ালা। কাপুর্থলা-ভাটিন্ডা লোকসভা কেন্দ্রটি একটি দ্বি-আসনের নির্বাচনী এলাকা ছিল।
  
  জনউপাত্ত 
  রাজ্যের জনসংখ্যা ছিল ৩৪,৯৩,৬৮৫ (১৯৫১ সালের আদমশুমারি), যার মধ্যে ১৯% ছিল শহুরে। জনসংখ্যার ঘনত্ব ছিল ১৩৩/ কিমি²।
  
  রাজপ্রমুখ এবং উপরাজপ্রমুখ
  
  মুখ্যমন্ত্রী
  
  উপ-মুখ্যমন্ত্রী 
  
  ১৯৫৬ সালে পেপসু পাঞ্জাবের সাথে একীভূত হয়।
  
  টীকা
  
  তথ্যসূত্র 
  
   সিংহ, গুড়শরণ (1991)। পেপসু, ভারতের ইতিহাস: পাতিয়ালা এবং পূর্ব পাঞ্জাব স্টেটস ইউনিয়ন, 1948-1956, দিল্লি: কোনারক পাবলিশার্স, ।
  
  বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
title: পাতিয়ালা ও পূর্ব পাঞ্জাব রাজ্য ইউনিয়ন